Lolland-Falsters Stifts-Tidende, 1829-10-09
Jndenlandsk. Den høitidelige Procession som den 5te dennes fandt Sted i Hovedstaden, da det behagede Deres Majestæter Kongen og Dronningen at forlade Sommerresidentsen Frederiksberg, samt tillige at ledsage de høie Formælede, Deres kongelige Høiheder Prinds Frederik Ferdinand og Prindsesse Caroline, til det for Høistsamme indrettede Palais, tog, efter Bestemmelsen, sin Begyndelse ved Frihedsstøtten paa Vesterbro, hvorfra den udgik i følgende Orden: 1) En Afdeling af den kongelige Livgade til Hest; 2) De tvende kongelige Herolder til Hest; 3) De kongelige Hofcavalierer i otte Stadseqvipager, Laqvaierne i Gallalivreer; 4) Hans Excel. Overhofmarschal og Overkammerherre von Hauch, med Løber og Laqvaier; 5) General=Adjutant- og Generalqvarteermester-Staben til Hest; 6) Hans Majestæt Kongens Staldmester; 7) Hans Majestæt Kongens Livtjener til Hest og Allerhøistsammes Jægere, Løbere og Laqvaier; 8) Hans Majestæt Kongen med Hans kongelige Høihed Prinds Frederik Ferdinand i stor Gallavogn, omgiven af Stadens Commandant og Generaladjutanterne for Land- og Sø-Etaten, Generaler og Kammerherrer; paa begge Sider af Vognen de kongelige Pager; 9) Hendes Majestæt Dronningen med Hendes kongelige Høihed Prindsesse Caroline i en lignende Gallavogn; foran samme de til Hendes Majestæts Hofstat hørende Betiente, Vognen omgiven af Hoftavalierer, og Kammerherrer til Hest, ved Siden af samme kongelige Pager; 10) Deres kongelige Høiheder Prinds Christian Frederik og Frederik Carl Christian; 11) Deres kongelige Høiheder Prindsesse Caroline Amalie og Vilhelmine Marie; 12) Hans høifyrstelige Durchlauchtighed Prindsen af Hessen Philipsthal med høikongelige Gemalinde. Samtlige høikongelige og høifyrstelige Herskabers Equipager vare forspændte med sex Heste, omgivne af den kongelige Staldetats Betiente, Vognene omgivne af de til de respective Hofetater hørende Hofcavalierer, foran samme de høie Herskabers Jægere, Løbere og Laquier i Stadslivreer; 13) Hendes Majestæt Dronningens og de kongelige Prindsessers Hofdamer i 6 Equipager, og endeligen en Afdeling af den kongelige Livgade til Hest, som sluttede Toget. - Paa Vesterbro paraderede det 2det jydske Jnfanteri-Regiment, og i Staden vare, paa de her i Bladet tidligere omtalte Gader og Pladser, det borgerlige Jnfanteri og Artilleri, Søetatens tvende Divisioner, Prinds Christians og 1ste jydske Jnfanteri Regiment, Artilleriet, Kongens Regiment, begge Livregimenter, Livjægerne, Livcorpset (Studentercorpser) og Fodgarden, opstillede en have. J det ny indrettede Palais Vestibule paraderede Landcadetcorpset. - Paa Østergade, der var bestroet med Sand og Blomster, var tillige Salomons=Apothek decoreret med Tæpper og Festons. De tvende Piller ved Indgangen vare omvundne med Grønt, og over den var opreist et Alter med passende Symboler og det høie Pars Navnetræk, Ved Alteret stode tvende unge Piger, og ved dets Fod knælede en tredie, klædte som Sundhedens og Velsignelsens Genier. Over det Hele læstes: "Sundhed og Himlens Velsignelse ledsage Eder, høie Fyrstepar!" – En yderst glimrende Jllumination om Aftenen, som det behagede Deres Majestæter, de høie Formælede og øvrige høikongelige Herskaber at tage i allernaadigst og naadigst Øiesyn, fuldendte denne Festlighed.